เรื่องร้องเรียน: กทม มีการเก็บค่าธรรมเนียมจอดรถริมถนนเจริญรัถด้วยหรือครับ ทั้งที่จอดถูกฝั่ง
การดำเนินการของเจ้าหน้าที่: 1.ถนนเจริญรัถ เป็นถนนจัดเก็บค่าธรรมเนียมการจอดรถตามบัญชีกำหนดที่จอดรถแนบท้ายข้อบัญญัติกรุงเทพมหานคร เรื่องการจัดระเบียบการจอดรถ พ.ศ.2564 ซึ่งอยู่ในความรับผิดชอบของงานบริการที่จอดยานยนต์ กองรายได้ โดยมีผู้รับผิดชอบในการจัดเก็บแต่งกายชุดกากีแขวนป้ายแสดงตัว ซึ่งอัตราค่าธรรมเนียมจอดรถ คือ รถยนต์ขนาด 4 ล้อ ชั่วโมงแรก 20 บาท ชั่วโมงต่อไป 30 บาท เศษของชั่วโมงคิดเป็นหนึ่งชั่วโมง ปฏิบัติงานในช่วงเวลาอนุญาตจอด ตั้งแต่เวลา 9.00 น. – 16.00 น. ตั๋วอนุญาตจอดรถมีตรากรุงเทพมหานคร เปลี่ยนสีตามวันปฏิบัติงาน 2. กรุงเทพมหานคร โดยงานบริการที่จอดยานยนต์ กองรายได้ จัดระเบียบและจัดเก็บค่าธรรมเนียมจอดรถ โดยไม่ขัดต่อกฎหมายพระราชบัญญัติจราจรทางบก พ.ศ.2522 คือไม่สามารถจัดเก็บในพื้นที่ห้ามจอดรถได้ จึงยึดฝั่งที่อนุญาตให้จอดตามประกาศเจ้าหน้าที่จราจรประกาศกำหนด ผู้ร้องได้กล่าวว่าจอดถูกฝั่งอนุญาตจอดแล้ว เจ้าหน้าที่ก็ได้ปฏิบัติหน้าที่ถูกต้องตามพื้นที่อนุญาตจอด โดยลิงค์ข้อกฎหมาย ข้อบัญญัติกรุงเทพมหานคร เรื่องการจัดระเบียบการจอดรถ พ.ศ.2564  https://ratchakitcha.soc.go.th/documents/17187416.pdf (กองรายได้ สำนักการคลัง)
ความเห็นของผู้แจ้ง: ขอบคุนครับ ติดตามเรื่องให้ตลอด ดีมากๆครับ
พื้นที่: แขวงคลองต้นไทร เขตคลองสาน กรุงเทพมหานคร